Document ID: 32013R0087

REGOLAMENT TA’ IMPLIMENTAZZJONI TAL-KUMMISSJONI (UE) Nru 87/2013
tal-31 ta’ Jannar 2013
li jikkoreġi l-verżjoni Pollakka tar-Regolament ta’ Implimentazzjoni (UE) Nru 29/2012 dwar l-istandards ta’ marketing għaż-żejt taż-żebbuġa
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 113(1)(a) u l-punt (a) tal-ewwel paragrafu tal-Artikolu 121, flimkien mal-Artikolu 4 tiegħu,
Billi:
(1)
Il-verżjoni Pollakka tar-Regolament ta’ Implimentazzjoni tal-Kummissjoni (UE) Nru 29/2012 tat-13 ta’ Jannar 2012, dwar l-istandards ta’ marketing għaż-żejt taż-żebbuġa (2) fih żball. It-test tal-ewwel żewġ tikketti stipulati fil-punt (d) tat-tieni paragrafu tal-Artikolu 3 ta’ dak ir-Regolament jirreferi inkorrettament għal “l-ilbieba miksuba wara l-estrazzjoni taż-żejt taż-żebbuġa” minflok “il-prodott miksub wara l-estrazzjoni taż-żejt taż-żebbuġa”. Konsegwentement, it-tifsiriet taż-żewġ tikketti fil-verżjoni Pollakka tar-Regolament jirkbu fuq xulxin.
(2)
Għaldaqstant, ir-Regolament ta’ Implimentazzjoni (UE) Nru 29/2012 għandu jigi emendat.
(3)
Sabiex jiġi evitat kwalunkwe preġudizzju lejn l-interessi ta’ dawk l-operaturi ekonomiċi li jkunu żammu mal-obbligu inkorrett kif stipulat fil-verżjoni Pollakka tar-Regolament ta’ Implimentazzjoni (UE) Nru 29/2012, dawn għandhom jitħallew ikomplu jużaw tikketti inkorretti għal ċertu perjodu. Sabiex jitnaqqas it-tul ta’ dan il-perjodu, dan ir-Regolament għandu jidħol fis-seħħ l-għada tal-jum tal-pubblikazzjoni tiegħu.
(4)
Il-miżuri pprovduti f’dan ir-Regolament huma konformi mal-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Jikkonċerna biss il-verżjoni Pollakka.
Artikolu 2
Prodotti mmanifatturati u ttikkettati fl-Unjoni jew impurtati ġewwa l-Unjoni u mqiegħda f’ċirkolazzjoni ħielsa skont il-verżjoni Pollakka tar-Regolament ta’ Implimentazzjoni (UE) Nru 29/2012 qabel id-dħul fis-seħħ ta’ dan ir-Regolament, jistgħu jibqgħu jiġu kkumerċjalizzati sat-2 ta’ Frar 2014.
Artikolu 3
Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, il-31 ta’ Jannar 2013.

Labels: 3
17